ร่วมงานงานอุ่นไอรัก คลายความหนาว สายน้ำแห่งรัตนโกสินทร์ ในวันสุดท้ายของการจัดงานอย่างต่อเนื่อง
ประชาชนทั้งจากกรุงเทพมหานครและต่างจังหวัด รวมถึงนักท่องเที่ยวชาวต่างชาติเดินทางมาร่วมงานงานอุ่นไอรักคลายความหนาว สายน้ำแห่งรัตนโกสินทร์ ในวันสุดท้ายของการจัดงานอย่างต่อเนื่องวันสุดท้ายของการจัด งานอุ่นไอรัก คลายความหนาว สายน้ำแห่งรัตนโกสินทร์ ที่พระลานพระราชวังดุสิตและสนามเสือป่า ในช่วงเช่าวันนี้มี ประชาชนและนักท่องเที่ยวเข้าเที่ยวชมจำนวนมาก ส่วนใหญ่แต่งกายด้วยชุดไทยเข้ามาร่วมงานกันตั้งแต่เปิดงาน ท่ามกลางสภาพอากาศที่เย็นสบาย โดยผู้เข้าร่วมงานต่างได้ร่วมกันซึมซับบรรยากาศย้อนยุค พร้อมเข้าร่วมศึกษาประวัติศาสตร์ชาติไทยที่บอกเล่าผ่านนิทรรศการพระมหากรุณาธิคุณของพระมหากษัตริย์ที่มีต่อสายน้ำ ตั้งแต่รัชกาลที่ 1-10 พร้อมศิลปะและของหาดูยาก อาทิ งานแกะสลักลายไม้ สาธิตวัสดุธรรมชาติที่ใช้ในงานจิตรกรรมแบบโบราณ สาธิตงานช่างลายรดน้ำ ศิลปะไทยโบราณและงานช่างฝีมืองานหัวโขน รวมถึงการจำลองพระราชกรณียกิจที่สำคัญของแต่ละรัชกาล ตั้งแต่รัชกาลที่ 1 - รัชกาลที่ 10 นางสุปราณี วงศ์บริสุทธิ์ ชาวกรุงเทพมหานคร หนึ่งในประชาชนที่เดินทางมาร่วมงานกล่าวว่า การจัดงานอุ่นไอรักฯ ทำได้อย่างสวยงาม ที่สำคัญยังได้กระตุ้นเตือนถึงความเป็นไทยโดยผู้ที่เข้าร่วมงาน นอกจากจะได้รับความสุขใจจากการที่ได้ชมดอกไม้นานาพันธุ์ นับหมื่นนับพันดอกแล้วยังได้อยู่ ท่ามกลางสถานที่ที่สวยงาม บรรยากาศย้อนยุค รับชมการแสดงดนตรี สร้างความบันเทิงแล้ว ยังได้ร่วมสนุกกับกิจกรรมต่างๆ และยังได้ร่วมกันทำบุญด้วยการซื้อสลากชิงโชค มัจฉาพาโชค ได้ทั้งบุญและของขวัญติดมือกลับบ้านด้วยทั้งนี้ ประชาชนมาร่วมงานอุ่นไอรัก คลายความหนาว สายน้ำแห่งรัตนโกสินทร์ ได้ไปจนถึงเวลา 22.00 น.ของวันนี้เท่านั้น